Da li će roboti moći da fukcionišu bez struje?
Važan problem u pokretanju čovekolikih robota predstavlja izvor energije.
Većina takvih mašina radi na električni pogon, što znači da ili na sebi nose baterije ili su povezane kablovima. Prvi metod ograničava vreme rada, a drugi slobodu kretanja. Stručnjaci na Univerzitetu države Teksas eksperimentišu sa dve vrste veštačkih mišića koji kao izvor energije koriste metanol. Prva vrsta zasniva se na sposobnosti žice od nikla i titanijuma, presvučene platinom, da se savija i ispravlja kada platinski pokrivač dodje u dodir sa metanolom, vodionikom i kiseonikom. U stvari, platina reaguje sa ovim gasovima stvarajući toplotu koja savija žicu. Kada se gasovi uklone, žica se vraća u prvobitni oblik. Drugi eksperimentalni veštački mišić sagradjen je od nanocevčica takodje presvučenih katalizatorom. Naučnici kažu da ovaj mišić nije tako snažan kao prethodni, ali da ima potencijal da ga pretekne. Etanol reaguje sa kiseonikom i katalizatorom stvarajući električni naboj koji izaziva ekspanziju pločice od nanocevčica. Velika prednost tog mišića je u tome što istovremeno deluje i kao kondenzator koji se napuni strujom za kasnije korišćenje. Pomenuti tim naučnika sada pokušava da reši problem kako precizno kontrolisati priliv gasova koji daju energiju.